โปรดสรุปบทความ นายตลาดกับการสื่อความหมายถึงนักลงทุน
ยิ่งเราอยู่ใกล้มากเท่าไหร่ยิ่งมองไม่เห็นความจริง… นี่คือสิ่งที่นักลงทุนหลายคนอาจจะไม่รู้ตัว การติดตามตลาดมากเกินไปจะทำให้นักลงทุนหลงทาง ตัดสินใจทำอะไรตามฝูงชน ซึ่งอันตรายมากเพราะคนส่วนใหญ่มักจะผิด! การแห่ทำตามฝูงชน หรือติดตามตลาดมาก ๆ จะกระตุ้นให้เราเผลอทำอะไรซักอย่างที่ผิดพลาดออกมา ซึ่งเป็นสัญญาณอันตรายของการเป็นนายตลาด นายตลาด หรือ Mr. Market เป็นคำเปรียบเปรยอันโด่งดังของ เบนจามิน เกรแฮม บิดาแห่งการลงทุนแบบเน้นคุณค่า โดยนายตลาดเป็นคนที่คุ้มดีคุ้มร้าย อารมณ์แปรปรวน หากวันใดนายตลาด อารมณ์ดี มองโลกในแง่ดี จะมาเสนอซื้อหุ้นในราคาสูงลิบ และหากวันใดนายตลาด อารมณ์ไม่ดี มองโลกในแง่ร้าย ก็จะมาเสนอขายหุ้นให้ในราคาถูกแสนถูก …ดูเหมือนว่านายตลาดเป็นคนที่แปรปรวนแล้วก็ไม่มีเหตุผลเอาซะเลย แล้วทำไมนักลงทุนหลายคนถึงกลายเป็นนายตลาดล่ะ ข้อสังเกตุลักษณะของนายตลาด ที่ผมคิดว่าสามารถสังเกตได้ง่ายๆ จะมีลักษณะดังนี้… ถ้าตลาดมีข่าวดี เราชอบ กล้าไล่ซื้อหุ้นในราคาสูง ลิงโลดดีใจเวลาหุ้นขึ้น แต่เวลาตลาดมีข่าวร้าย รู้สึกกลัว หดหู่ เสียใจเวลาหุ้นลง พออ่านถึงตรงหลายๆคนอาจจะตกใจเพราะเป็นสิ่งที่ตัวเราเองเป็นบ่อยๆ ซึ่งปัจจัยที่ทำให้เรากลายเป็นนายตลาด อาจเกิดจากการที่เราติดตาม และอินกับสภาวะตลาดมากเกินไป เฝ้าหน้าจอหุ้นมากเกินไป หรือเกิดจากการติดกับดักอัคติเพราะมีหุ้นอยู่ ทำให้เรามีอารมณ์ร่วมเวลาหุ้นขึ้นหรือหุ้นลง มากกว่าคนทั่วไปที่ไม่ได้มีหุ้น ดังนั้นถ้าเราไม่อยากเป็นนายตลาดซะเอง เราควรฝึกควบคุมจิตใจ เวลาหุ้นที่เราถืออยู่ราคาลงเยอะๆ เราควรคิดและลืมว่าเรามีหุ้นอยู่ ถ้านายตลาดมาเสนอขายหุ้นที่พื้นฐานดีและราคาถูกขนาดนี้ เราต้องอาศัยช่องว่างนี้เข้าซื้อหุ้นเพิ่มด้วยความดีใจ ไม่ใช่หดหู่ที่เงินเก่าขาดทุน และไม่กล้าเข้าซื้อหุ้นเพิ่ม หรือถอดใจขายหุ้นที่มีอยู่ออกมาเพราะความกลัว สำหรับโลกของการลงทุน ถ้าเรามีจิตใจที่เข้มแข็ง ปราศจากอารมณ์ที่แปรปรวนแล้ว ก็จะสามารถมองเห็นโอกาสไม่ว่าภาวะตลาดจะเป็นอย่างไรก็ตาม
เบนจามิน เกรแฮม บิดาแห่งการลงทุนแบบเน้นคุณค่า เปรียบเปรยนักลงทุนที่ติดตามตลาดมากไป และตัดสินใจทำอะไรตามกระแสของคนส่วนใหญ่ จนก่อให้เกิดความผิดพลาดมหันต์ ว่าเป็น นายตลาด หรือ Mr. Market

โดยนายตลาดในความหมายของเขา คือ คนที่คุ้มดีคุ้มร้าย อารมณ์แปรปรวน วันไหนอารมณ์ดี มองโลกในแง่ดี ก็จะมาเสนอซื้อหุ้นในราคาสูงลิบ แต่หากวันไหนอารมณ์ไม่ดี มองโลกในแง่ร้าย ก็จะมาเสนอขายหุ้นให้ในราคาถูกสุดๆ นี่คือการเปรียบเทียบสถานการณ์ที่ตลาดมีข่าวดี หุ้นขึ้น ซึ่งนักลงทุนจะกล้าไล่ซื้อหุ้นในราคาสูง ตรงข้ามกับช่วงเวลาที่ตลาดมีข่าวร้าย หุ้นตก ที่ทำให้นักลงทุนหวาดกลัว หดหู่ เสียใจ ทั้งหมดเกิดจากการอินกับสภาวะตลาดมากไป เฝ้าหน้าจอหุ้นมากไป หรือเกิดจากการติดกับดักอคติเพราะมีหุ้นอยู่ ทำให้เกิดอารมณ์ร่วมเวลาหุ้นขึ้นลงมากกว่าคนทั่วไปที่ไม่ได้มีหุ้น

ดังนั้น นักลงทุนที่อยากประสบความสำเร็จจะต้องฝึกควบคุมจิตใจ เวลาหุ้นที่เราถืออยู่ราคาลงเยอะๆ ก็ควรลืมไปบ้างว่าเรามีหุ้นอยู่ ถ้านักลงทุนที่เป็นนายตลาดมาเสนอขายหุ้นที่พื้นฐานดีและราคาถูก ก็ต้องอาศัยช่องว่างเข้าซื้อหุ้นเพิ่มด้วยความดีใจ แทนที่จะหดหู่ และมัวกังวลอยู่กับการขาดทุน
ความรู้ทางการเงิน